RESOLUCIÓN do 5 de novembro de 2009, da Dirección Xeral de Saúde Pública e Planificación, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 20/11/2009

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, e Medio Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Sanea Control, S.L.
3. Data: os días 14, 15, 16 e 17 de decembro de 2009.
4. Lugar de celebración: Sindicato Labrego Galego. Travesía de Sousas, 20. 32600 Verín (Ourense)
5. Número de prazas: 15 alumnos.
6. Dirixido a: todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes. solicitude segundo modelo anexo I.
9. Programa:
Día 14/12:
16.00-19.00 horas: praguicidas. Historia. Descrición e xeneralidades. Lexislación.
19.00-21.15 horas: xeneralidades sobre pragas ambientais e da industria alimentaria.
Día 15/12:
16.00-17.00 horas: prevención, diagnástico e primeiros auxilios na intoxicación por praguicidas.
17.00-18.00 horas: riscos para o home derivados do uso dos praguicidas.
18.00-19.00 horas: hixiene e seguridade no manexo e aplicación de praguicidas.
19.00-21.15 horas: praguicidas e ambiente. Problemas. Destrución de envases.
Día 16/12:
16.00-18.45 horas: métodos de loita antivectorial.
18.45-21.15 horas: técnicas de aplicación de praguicidas. Desinfección ambiental. Lexionela.
Día 17/12:
16.00-20.15 horas:
Prácticas:
-Preparación de disolucións de produtos.
-Exercicios prácticos.
-Interpretación de pictogramas e etiquetas de praguicidas.
-Boas prácticas de almacenamento de praguicidas.
20.15-21.15 horas: avaliación tipo test.
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública e Planificación da Consellería de Sanidade, o carné de aplicador/manipulador de biocidas, nivel básico.
Santiago de Compostela, 5 de novembro de 2009.
Sagrario Pérez Castellanos
Directora xeral de Saúde Pública e Planificación
ANEXO I
Ficha de solicitude de inscrición
Curso para a capacitación de aplicadores/manipuladores de produtos biocidas. Nivel básico
Entidade organizadora: Sanea Control, S.L.
Datas: os días 14, 15, 16 e 17 de decembro de 2009.
Lugar de realización do curso: Sindicato Labrego Galego. Travesía de Sousa, 20. 32600 Verín (Ourense).
Duración: 20 horas teórico-prácticas e 1 hora de avaliación.
Horario: de 16.00-21.15 horas.
Nº de prazas: 15 alumnos.
Presentación de solicitudes: enviarase a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avda. da Mahía 106, baixo, Bertamiráns-Ames, 15220 A Coruña. Teléfono: 981 88 69 24/639 60 63 81. Fax: 881 24 29 45, correo electrónico saneacontrol@yahoo.es.
Criterio de selección: por rigorosa orde de recepción da solicitude.
Ver referencia pdf "22800D009P015.PDF"